ماندوو
ماندوو فیلمێکی سینەمایی کوردیی ساڵی ٢٠١٠یە کە دەرھێنەری ئیبراھیم سەعیدی و بەرھەمھێنەری «وەزارەتی ڕۆشنبیریی حکومەتی ھەرێمی کوردستان - دایرەی سینەمایی ھەولێر» ە. کاری وێنەگرتن بۆ ئەو فیلمە لە ناوچەکانی چەمچەماڵ، سورداش، سەنگاو، سەرگەڵو و شاری کەرکووک بەڕێوە چووە. تێیدا ژمارەیەک لە ئەکتەرانی کورد و ئێرانی ڕۆڵیان گێراوە. ماندوو بە دوو زمانی کوردی و عەرەبییە.

چیڕۆک 
ماندوو چیرۆکی ژیانی دوو بنەماڵەی ئاوارەی کورد لە سەرەتاکانی دەیەی ١٩٨٠ دەگێرێتەوە کە لە سەردەمی جەنگی ئێران و عێراق لە ڕۆژھەڵاتی کوردستانەوە بەرەو باشووری کوردستان کۆچ دەکەن و لە ڕێگای حکومەتی بەعسییەوە لە باشووری عێراق نیشتەجێ دەکرێن. یەکیان لە ساڵی ٢٠٠٥ دوای ڕووخانی سەدام حوسێن بە یارمەتی حکومەتی ھەرێمی کوردستان بۆ ناوچە سەقامگیرەکانی ھەرێمی کوردستان گوێزرانەوە و ئەو بنەماڵەیەی دیکەش بە یارمەتی ڕێکخراوەی نەتەوە یەکگرتووەکان بەرەو ئەورووپا کۆچیان کرد. ئەو بنەماڵەیەی کە لە عێراقدا ماونەتەوە، دوای تێپەڕبوونی ٣٠ ساڵ ژیان لە دووروڵات و باروودۆخی سەختی پەنابەریدا کە بە سەریاندا ھاتووە و ھەروەھا باروودۆخی نالەبار و نەخۆشی باوکی بنەماڵەکە، بڕیار دەدەن کە بۆ تێپەڕکردنی دوایین کاتەکانی ژیانی باوکەکە بەرەو زێدی خۆیان لە ئێران بگەڕێنەوە.

کاست 
 تیما ئەمیری
 ڕۆژان محەممەد جەزا
 شەھاب فەزلی
 وەستا خالید
 سەلاح شێخ محەممەدی
 عەبداڵ شەوکەت عەبداڵ
 مەحموود گلی
 خاتوون غەدیر شەمران
 ئیسماعیل کەریم
 سۆران ئیبراھیم
 زەمان حەمید شەفیق
 زەمەن شەفیق شەمران

سەرچاوەکان

بەستەرە دەرەکییەکان 
 Mandoo (2010) ماندوو لە IMDBدا
 ماندوو لە فیستیڤاڵی فیلمی لۆکارنۆ

سینەمای کوردستان
فیلمە کوردییەکان